‏- סדרה של NETFLIX -
‏- ספר 2: תהילים -
‏היי, וורן.
‏בוא הנה.
‏היי. תוכל לומר לראש העיר ולגברת קין
‏להתרחק מקו החוף אלא אם כן ‏יש להם כפפות וערדליים?
‏אני אגיע מיד. ‏-כן.
‏היי, אדוני ראש העיר, השריף אומר ‏להתרחק מקו החוף אלא אם כן יש לכם…
‏מה הוא אומר? מה קרה? ‏-תן לי את ה…
‏תלווה אותן אל מחוץ לחוף, טוב, וורן?
‏וייד, אנחנו צריכים לדבר על זה.
‏עוד מעט. ‏-אנחנו חייבים…
‏נערי היקר, אין צורך. ‏אני מסוגלת ללכת על חוף בכוחות עצמי. תודה.
‏תהיה לך הזדמנות לדבר, בוו.
‏האל יודע שתמיד יש לך. שריף!
‏בוקר טוב.
‏חשבתי שאמרתי… אל תתקרב ‏עד שאדע יותר, אדוני ראש העיר.
‏ייתכן שמדובר במחלה או בזיהום כלשהו.
‏אני זוכר שבשנת 2002 להקה שלמה של…
‏זרזירים. אלה היו זרזירים.
‏מאות נפלו מהשמיים, כיסו את החוף.
‏את כל העיר. גם את הכיכר.
‏לא קיבלתי תשובה מספקת. היו הרבה תאוריות.
‏ברקים, רעשים, מחלות. לא גיליתי מדוע.
‏גם להקה שלמה של דולפינים, בגדה המערבית.
‏יותר מתריסר, מלאים סימני נשיכות.
‏והנה אנחנו באותו מצב שוב. מה לכל הרוחות?
‏הם נשטפו מהאפרדס, נכון? ‏-כן, כך נראה.
‏הם טבעו, נכון?
‏האפרדס לא הוצפו
‏כבר 20 שנים או יותר, אבל הסערה ההיא, וואו.
‏אולי.
‏אבל אמרת מחלה או זיהום כלשהו? ‏זה מה שאתה חושב?
‏אבל אתה לא מבחין בנפט, נכון?
‏הנה, תסתכל.
‏תשתדל לא להתקרב יותר מדי. ‏-כן.
‏אתה לא רוצה לחטוף טפילים.
‏לא, אין נפט.
‏גם זה משהו. היית צריך לראות…
‏החבר'ה פה ראו כמה דברים נוראיים ‏שנשטפו לכאן אחרי הזיהום.
‏אבל היית רואה את זה. ‏היית מריח בוודאות. אז זה…
‏גם זה משהו, לא? זו הקלה, בכל מקרה.
‏המפרקת שבורה. קרועה קצת.
‏כן, השחפים מנקרים אותם כל הבוקר.
‏אבל זה העניין.
‏אין דם. בשום מקום. ‏בתוך החתולים או על החוף.
‏אז לדעתי זה קרה ‏לפני שהם נכנסו למים או אולי בתוך המים.
‏כן. חיית טרף?
‏אולי שלכים? או כריש כלשהו?
‏אולי הרבה כרישים קטנים. לא יודע.
‏פעם היו פה כאלה לפני ה…
‏לא ראיתי הרבה בסביבה, אבל אולי זה העניין.
‏אולי הכרישים חוזרים.
‏זה לא דבר רע בהכרח,
‏כי במקום שבו יש כרישים, יש דגים, נכון?
‏כיוון שאני חדש פה, אני…
‏אני לא מכיר את חיות הבר שיש לכם על האי.
‏"לכם"? האי גם שלך, שריף.
‏שיש לנו על האי. ‏אז נתתי לאד פלין להיות אחראי על זה.
‏כן? הוא פה? ‏-כן, הוא היה כאן כל הבוקר.
‏הוא אומר ששלכים תופסים אחד או שניים,
‏אבל כמות כזו, זה לא סביר.
‏אולי אלה החתולים עצמם. אולי הם התקוטטו.
‏האפרדס הוא כמו "בעל זבוב" ‏עבור החתולים האלה.
‏נבהלו מהסופה או משהו כזה.
‏היה לו רק אחד. ‏-מה זה?
‏הוא אמר שישלח עוד אם נצטרך. ‏-נצטרך. אמרת לו כמה?
‏לא ידעתי כמה.
‏הוא חושב שיש חתולים בודדים על החוף. ‏תגיד לו שמדובר במאות. יודע מה?
‏תגיד לו לבוא לפה. ‏-מה העניין?
‏אצית אותם למקרה שהם חולים.
‏נערום ונשרוף אותם. נרחיק אנשים,
‏כי אם עכשיו אתה סובל מהריח…
‏חכה רגע, טוב? ‏-אלך להביא עוד.
‏תגיד לו לבוא לפה!
‏החבר'ה לא יאהבו את זה כל כך.
‏זה נשמע קיצוני קצת. ‏קרו פה דברים מוזרים בעבר.
‏זה לטובת ביטחון הציבור. באמת. ‏והם יודו לך על כך.
‏ראש העיר שלהם לא מוכן לשחק בבריאות הציבור.
‏יש לך ילד טוב. הוא ילד טוב, עוזר לך.
‏כן, הוא… הוא רוצה להיות שותף בעניינים.
‏זה אינסטינקט טוב. במקום כזה,
‏אם מישהו מנסה לבדל או לבודד את עצמו, ‏זה סתם פוגע בכל…
‏היינו שמחים מאוד ‏לראות את שניכם במיסה באחד הימים.
‏לא כמומרים, לא.
‏יש לכם דת משלכם, ותבורכו.
‏יש לי רק כבוד אליכם. ‏ואני יודע שאתם תופסים את המעבורת
‏ומבלים את ימי ראשון ביבשת ‏והולכים למסגד, אבל…
‏ימי שישי.
‏ימי שישי? אז אתם פה בימי ראשון, וזה מושלם.
‏לדעתי תרוויחו נקודות זכות בקהילה
‏אם תופיעו שם.
‏אולי תקראו קטע, ‏תעזרו עם ההודעות, לא רציני.
‏אתם לא צריכים לעשות מינוי,
‏רק תראו לאנשים שאתם פה, חלק מהכלל.
‏אתה מבין אותי, נכון, שריף?
‏כן, לדעתי נשרוף אותם!
‏הגיוני. לא לקחת סיכון. ‏-כן?
‏נביא דלק, נחפור בור, נקיף אותם בחול.
‏בוקר טוב, אד.
‏ריילי. וואו, ראית משהו כזה אי פעם?
‏ומסיבות טבעיות, לא מהזיהום, ‏אלה סיבות טבעיות.
‏אני זוכר שבשנת 2002
‏להקה שלמה של זרזירים נפלה מהשמיים.
‏כן, חתיכת סערה.
‏ריילי הסתובב בחוץ, ‏אבל הוא לא ראה חתולים על החוף.
‏היית פה במהלך הסערה? ‏-למה עשית את זה?
‏ראיתי… חשבתי שראיתי משהו.
‏כן. את מונסיניור פרואיט.
‏מה? ‏-אני לא יודע מה ראיתי.
‏אתמול בערב אמרת שאתה בטוח. ‏-אני לא יודע.
‏הוא ביבשת. ‏-כן, אני יודע.
‏אז אולי ראית מישהו אחר? ‏מישהו שעשה משהו לחתולים האלה?
‏לא ראיתי חתולים. לפחות כך אני חושב.
‏לא הסתכלתי על שוברי הגלים.
‏מה שלומך, ריילי? איך החזרה לכאן?
‏התפללנו בשבילך בכל שבוע. בהחלט.
‏כן. תודה. הכול בסדר.
‏בוקר טוב!
‏בוקר טוב לך. אלוהים.
‏כן. לא הייתי מתקרב יותר מדי.
‏קראתי משהו איפשהו ‏בנוגע לחתולים ולאנשים בהיריון.
‏נשים בהיריון, אני מניח. ‏-כן. לרוב מדובר בנשים.
‏טוקסו-משהו. יש איזה טפיל בחרא של החתולים
‏שיכול להזיק לנשים בהיריון.
‏טוקסופלזמוזיס. את האמת, זה סוג של מיתוס.
‏סביר יותר לחטוף את זה מגינון.
‏טוב… המון חתולים. עדיף לא לקחת סיכון.
‏מה קרה? נראה כאילו אלה כל החתולים מהאפרדס.
‏כן. הם הולכים לשרוף את כולם.
‏היי. מצטער על אתמול בלילה. ‏רק רציתי להתנצל.
‏על מה?
‏על שפרקתי הכול עלייך ככה. זה לא יקרה שוב.
‏זה בסדר. ותראה, הכול הסתדר. ‏מצאת את התכלית שלך.
‏כן, סילוק חתולים. ‏-זו התחלה.
‏זה היה לילה מטורף. אני נשבע שראיתי…
‏נכון שמונסיניור פרואיט ‏תמיד לובש מעיל וכובע?
‏כן, אני משערת.
‏אתמול בלילה ראיתי…
‏לא משנה. הוא ביבשת. אני רק… זה מטורף.
‏אני מניח שאני צריך להתחיל לשרוף ‏את החתולים האלה. צריך לתפוס את המעבורת.
‏כבר עוזב לרעות בשדות זרים? ‏-לא, יש לי פגישה.
‏משהו טוב? ‏-לא, זה…
‏תתרחקי מהחתולים.
‏אני לא רוצה שתחטפי טוקסו-חתול-מוזיס ‏או מה שזה לא יהיה.
‏אל תגיד לי מה לעשות.
‏מזמור התהלוכה שלנו הבוקר ‏הוא מספר 400 בספר המזמורים האדום.
‏"קדוש, קדוש, קדוש". נא לקום.
‏"קדוש, קדוש, קדוש
‏האל הנורא
‏מוקדם בבוקר
‏שירנו לך יתנשא
‏קדוש, קדוש, קדוש
‏רחום ונורא
‏האל בשלושה גופים
‏שילוש מבורך"
‏- א"א - ברוכים הבאים! -
‏"לפני שנמסר למיתה, מוות שאותו קיבל ברצון,
‏הוא לקח לחם ובירך.
‏הוא בצע את הלחם, נתן אותו לתלמידיו, ואמר…"
‏- לעצמך שמור אמונים - 4 -
‏זה היה שבוע טוב. ‏מזל טוב לכולכם. אתם ראויים לזה.
‏גופו של המשיח, ליזה. ‏-אמן.
‏גופו של המשיח.
‏דמו של המשיח. ‏-אמן.
‏איפה היית לפני כן?
‏כולם שואלים. יש מלא רכלנים בקהילה שלנו.
‏כאילו, מלא.
‏הייתי שמח לספר להם ‏אם הם היו שואלים אותי. אבל…
‏זה העניין בנוגע למקום שהיינו בו.
‏הוא חשוב, בוודאי,
‏אבל לא חשוב כמו המקום שאליו אנחנו הולכים.
‏וכל מקום שבו הייתי לפני המקום הזה
‏הוביל אותי לכאן.
‏אפילו אם לא ידעתי זאת בשעתו. ‏אפילו אם לא ראיתי זאת.
‏זה כמוך קצת.
‏גרתי פה כל חיי.
‏בהחלט, אבל גם לך היה "לפני".
‏הוא כיוון אותך לפה, ואת יודעת מהו?
‏מה שמכוון אותנו, ‏בין אם אנחנו יודעים זאת ובין אם לא?
‏זהו אלוהים.
‏הוא כיוון אותך לפה ‏בדיוק כפי שכיוון אותי לפה.
‏בוקר טוב!
‏כן. בוא, חמוד.
‏את בסדר?
‏ליזה?
‏אני בסדר.
‏זה בסדר.
‏- מערכת שעות -
‏את בסדר, בוו?
‏ארין.
‏הפתעת אותי. מה את צריכה? ‏-את מנקה החלונות.
‏ניסית להוסיף לו מעט מים? ‏בדרך כלל אפשר להוציא ממנו יותר ככה.
‏כבר זרקתי את הבקבוק, ‏אבל אנסה זאת בפעם הבאה.
‏את יודעת, אימא שלך נהגה ‏להחזיר את הבקבוקים הריקים
‏לארון הזה.
‏מחצית מהם היו מלאים אך ורק במים לעיתים.
‏היא התנגדה כל כך לבזבוז.
‏הייתי צריכה לזרוק אותם בעצמי. ‏הייתי אומרת, "פגי. פגי גרין,
‏את תקברי אותנו מתחת לבקבוקים ‏אם תמשיכי ככה".
‏ואת… זרקת אותו.
‏נכון שזה משעשע?
‏זה מצחיק באמת, ‏כי בבית לא היה בקבוק שהיא לא רוקנה.
‏בבקשה.
‏בשביל מה זה? ‏-חולדות.
‏הייתה בעיה רצינית אחרי הזיהום.
‏החולדות עטו עלינו כמו ארבה.
‏אני מניחה שמקור האוכל הרגיל שלהם זוהם.
‏לא היו דגים לאכול במרינה,
‏אז הן היו בתוך כל מזווה באי.
‏זה יעיל בצורה נפלאה. ‏אבל מה שקרה לחתולים האלה…
‏אם אכן יש חיות פרא שאחראיות לזה,
‏חיית טרף כלשהי על האי,
‏שעשתה זאת לחתלתולים המסכנים האלה? אז זה…
‏אני מתכננת לטפטף קצת מחוץ לבית, ‏ליתר ביטחון.
‏אוכל לשים גם בבית שלך אם תרצי.
‏לא. אני אהיה בסדר.
‏מובן שתהיי בסדר, יקירתי.
‏שרה.
‏כן. שרה גאנינג.
‏אתה… שמעתי עליך, כומר.
‏פול. היל.
‏איך אפשר לעזור?
‏אני בטוח ששמעת ‏שאני ממלא את מקומו של מונסיניור.
‏שמעתי.
‏הוא אמר לי משהו ‏בזמן ששוחחנו אודות המתפללים.
‏אימא שלך… ‏הוא אמר שטרם ההידרדרות במצבה הבריאותי…
‏לפני כן, היא מעולם לא פספסה את המיסה. ‏אפילו לא מיסה יומית. זה נכון?
‏אימא שלי היא…
‏הייתה אדוקה מאוד.
‏זה העניין…
‏אימא, מישהו בא לבקר אותך.
‏ג'ון? ‏-לא.
‏היא חושבת שאתה מונסיניור פרואיט. ‏אני מתנצלת, היא מתבלבלת.
‏זו טעות הגיונית, יש לנו אותו חייט.
‏אימא, זה הכומר פול.
‏מונסיניור פרואיט נסע לזמן מה, ‏והוא בא בשביל…
‏באתי לקיים את המיסה, גברתי הצעירה.
‏אני אהיה שם, במרפאה שלי, אם תצטרך משהו.
‏אם יהיה לה התקף, תקרא לי.
‏כמובן.
‏"חסד האדון ישוע המשיח, ואהבת האלוהים,
‏וחברת רוח הקודש עם כולכם."
‏גופו של המשיח, מילי.
‏דמו של המשיח.
‏אתה באמת חולף בלי להגיד שלום?
‏אני… לא רציתי להפריע לך.
‏אתה מתחשב מאוד.
‏רוצה תה? ‏-לא, אני סתם בדרך חזרה.
‏איך עבר היום שלך?
‏וואו. עבר המון זמן ‏מאז שמישהו שאל אותי את זה.
‏בכלא איש לא שואל?
‏לא, בכלא אין צורך לשאול. ‏כל הימים אותו הדבר.
‏איך עבר היום שלך?
‏בכנות, הוא היה משעמם.
‏רוצה לשמוע על השגרה שלי? בזול.
‏בזול? כדאי מאוד, כי אני מרושש.
‏את יכולה לשווק אותה?
‏אתה באמת רוצה שאשווק לך?
‏אני רגיל לשמוע שיווקים.
‏נכון, כי היית בקטע של תוכנית "הכרישים".
‏כן, "הכרישים" פוגשת את עמק הסיליקון.
‏תקראי לי "מר נפלא".
‏טוב, כרישים.
‏האם אי פעם התעוררתם ‏ונסעתם לפגישה של א"א ביבשת,
‏וחשבתם, "בטוח יש דרך טובה יותר"?
‏אני מקשיב.
‏סדר היום של ארין, שהוא פטנט רשום, ‏מתחיל ב-40 דקות של בחילות בוקר.
‏תמשיכי.
‏ואז יש כיתה שלמה של מתבגרים, ‏שכולם חושבים שאת אידיוטית,
‏אבל מחציתם מדיפים ריח של סירות דיג ‏שבהן הם עבדו באותו בוקר.
‏יפה.
‏ואז מועצת העיר, שבה את תואשמי בערך,
‏אבל לא באמת, בפריצות, על ידי בוו קין.
‏אגב, היא ממש מתגעגעת לאימך הנוראית.
‏ולאחר מכן שעה של בחילות בוקר בערב.
‏האם בחילות בוקר בערב ‏גרועות יותר מבחילות בוקר בבוקר?
‏באופן ניכר.
‏מהסיבות האלה, אני לא מעוניין.
‏איזו באסה.
‏אני צריך ללכת. לא רוצה שההורים שלי יחכו.
‏יש דברים שלא משתנים.
‏אני זוכרת את ריילי בן ה-15 ‏שהתגנב החוצה מחלון חדר השינה שלי
‏כדי לא לאחר למיטה.
‏הוא לא רצה להרגיז את ההורים.
‏לילה טוב, ארין.
‏גם לך.
‏היי, מותק.
‏איך עבר היום שלך?
‏טוב.
‏מוכנים?
‏הנה הם. דולי, וייד.
‏צפוף קצת יותר היום.
‏חכו לפסחא.
‏אילולא פסחא וחג המולד, ‏אנשים מסוימים לא היו מגיעים בכלל.
‏שלא כמונו.
‏נפלא לראות כל כך הרבה מכם פה היום.
‏אבל אני חייב לשאול, למה לא בכל יום ראשון?
‏חג המולד, פסחא, אני מבין.
‏אבל תמיד יש עלייה בנוכחות ‏בתחילת תקופת התענית.
‏למה? מה מיוחד כל כך היום?
‏יום הצום הראשון, תחילת תקופת התענית. ‏זה לא ממש מושך.
‏תחילת תקופת התשובה, כפרה על החטאים.
‏חטא.
‏החושך הזה, החשכה הזו שנשפכה לתוכנו.
‏החושך הזה, ‏אנחנו מציגים אותו על מצחנו היום.
‏כתם קטן.
‏כתם של מוות, של אפר, של חטא לטובת כפרה.
‏בגלל המקום שאליו כל זה מוביל, ‏והוא חג הפסחא.
‏לידה מחדש, תחייה, חיי נצח. ‏חיים שמתנשאים שוב.
‏אפילו מתוך החשכה, האהבה מתנשאת שוב.
‏אפילו מתוך החטא. והאי הזה יתנשא שוב.
‏אפילו מתוך האסון, ‏לידה מחדש, שיקום, חיי נצח.
‏ישוע רואה אתכם.
‏הוא רואה אתכם טוב יותר מכולם, ‏ורואה מי אתם באמת.
‏כי, אל תשכחו, את מי הוא חיפש?
‏למי הוא פנה לטובת בניית הכנסייה שלו?
‏לשליחים שלו.
‏התלמידים הראשונים של ישוע היו דייגים.
‏אחד הניסים הראשונים שלו, כן?
‏הרשתות ריקות, הדייגים נואשים.
‏ישוע אמר, "העבר אל עומק הים ‏והורידו את מכמורותיכם לצוד",
‏וכשהם הוציאו את המכמורות האלה, ‏היה שם שפע של דגים.
‏הוא רואה אתכם. ‏כן, הוא רואה אתכם, אחים ואחיות,
‏והוא יקים לתחייה את האי הזה, ‏והוא ימלא את מכמורותיכם שוב.
‏זה נהדר שאתם פה היום, ‏אבל תמשיכו להגיע, בבקשה.
‏הדלתות האלה, הן פתוחות תמיד, ‏כפי שהשערים פתוחים תמיד.
‏תביאו רק את עצמכם. אלוהים ידאג לשאר.
‏כפי שאומר לנו תהילים פרק ס',
‏"אלוהים זנחתנו פרצתנו,
‏אנפת תשובב לנו".
‏אתם יודעים מה זה תהילים? אלה שירים.
‏המילה תהילים משמעה תהילה. כלומר מוזיקה.
‏שירי תפילה. שירי הלל.
‏כאלה אנחנו. כאלה אנחנו חייבים להיות.
‏זו המשמעות של אמונה,
‏בתוך החושך, במצבים הכי קשים,
‏בהיעדר אור ותקווה, אנחנו שרים.
‏"תשובב לנו", אנחנו שרים לשמיים. ‏והוא ישיב אותנו, ידידיי. הוא ישיב אותנו.
‏אותה היד שגרמה לכם למצוקה,
‏אותה היד תהפוך אתכם לשלמים.
‏זכור כי עפר אתה, ואל עפר תשוב.
‏זכור כי עפר אתה…
‏זכרי כי עפר את.
‏ואל עפר תשוב.
‏בן, זכור כי עפר אתה, ואל עפר תשוב.
‏פיונה, זכרי כי עפר את, ואל עפר תשובי.
‏ארין, זכרי כי עפר את, ואל עפר תשובי.
‏טום, זכור כי עפר אתה, ואל עפר…
‏ריילי, בוא.
‏לא, אימא, זה בסדר. תלכו.
‏לא, מותק. זה לא סקרמנט.
‏זו ברכה. בבקשה.
‏אדוארד, זכור כי עפר אתה, ואל עפר תשוב.
‏ריילי, זכור כי עפר אתה…
‏ואל עפר תשוב.
‏תבורך, בני.
‏אמן.
‏זכור, הכומר פול, כי עפר אתה ואל עפר תשוב.
‏- כור אי-תאכל -
‏אתה יודע איך זה.
‏יותר דגים, פחות סבסוד.
‏זה רק קצת. ‏-וחזרנו לנקודת ההתחלה.
‏אלה 3 אחוזים. אפילו 2 עוזרים. ‏-הלוואי שיכולתי.
‏פעם זה היה אירוע רציני.
‏אין לך למה להשוות אותו ‏כיוון שהוא הראשון שלך, אבל…
‏פעם זה היה רק פסטיבל אביב,
‏אבל אז כנסיית פטריק הקדוש הגיעה
‏וטבענו את הביטוי "כור אי-תאכל".
‏ניסינו להפוך את זה למשהו מיוחד.
‏אנחנו נרגשים להיות כאן. נכון?
‏כן.
‏אני אלך לשבת עם וורן. ‏-בסדר, תיהנה.
‏את שמחה שבאת?
‏כן. דייט שני כלבבי.
‏המקום הזה מסקרן אותי
‏מאז שראיתי אותו בחדשות, ‏אחרי שהמכלית ההיא התנגשה.
‏אבל הוא בדיוק כמו שאמרת. ‏את חייבת לצאת מפה.
‏אני לא יודעת איך להעביר ‏את אימא שלי למקום אחר.
‏אני חושבת שההזדמנות חלפה.
‏ופה היא רוצה להיות. ‏זה המקום היחיד שהיא מכירה.
‏אני לא רוצה שהיא תמות במקום לא מוכר.
‏אבל כן.
‏לאחר מכן, אני חייבת לצאת מפה.
‏אל תביטי עכשיו, ‏אבל אני חושבת שאנחנו מרגיזות את הכומר שלך.
‏הוא לא שלי.
‏הוא חדש. אבל כנראה לכולם יש אותו…
‏אותו מונסיניור היה פה עוד מלפני שנולדתי.
‏והוא היה בוהה בי בדיוק כך.
‏כל הזמן. אפילו כשהייתי ילדה.
‏אני זוכרת שזה הלחיץ אותי ושחשבתי…
‏הוא יודע. ‏-כן. בדיוק, הוא ידע!
‏זה נחמד, נכון?
‏כן. נראה שכולם נהנים.
‏פסטיבל חג הפסחא בקרוקט איילנד. ‏זה משהו מיוחד.
‏אני תמיד העדפתי את פסחא, ‏אפילו על פני חג המולד, למען האמת.
‏זו התקופה האהובה עליי בשנה. ‏התחדשות, תחייה.
‏מה שלום מונסיניור פרואיט?
‏הוא יחזור בקרוב?
‏גם הוא אהב את ה"כור אי-תאכל".
‏אני חושב שהוא זה שטבע את זה.
‏כן, שלומו טוב. טוב יותר.
‏לא הכי טוב.
‏אבל הוא מדבר עליך בחיבה, דרך אגב. ‏הוא זוכר אותך היטב.
‏הוא עומד על הרגליים בכלל?
‏למה אתה שואל?
‏סתם, פשוט…
‏בלילה ההוא כשנשבה רוח חזקה,
‏אני נשבע שראיתי אותו בחוף הים, ‏פשוט הולך בגשם.
‏בלתי סביר.
‏כן, אני מניח שאולי זה היה מישהו אחר, אבל…
‏הכובע, המעיל. זה…
‏זה מטורף, אני יודע. במידה שהוא לא באי.
‏דיברתי איתו באותו לילה בטלפון.
‏זה היה לפני הסערה, ‏כדי לעדכן אותו על היום הראשון שלי.
‏זה היה אחרי המעבורת של אחר הצהריים.
‏הוא דיבר מטלפון קווי שבחדר שלו, ‏אז אלא אם כן הוא שחה לפה…
‏בינינו, ריילי, ואני מצטער לומר לך את זה,
‏האיש הזה לא הולך לשום מקום. לא בזמן הקרוב.
‏מצטער לשמוע.
‏כן.
‏לכול, זמן.
‏תודה שהקדשת לי מזמנך, כומר,
‏אבל אני בטוח שיש פה ‏המון אנשים אחרים שגם רוצים את חברתך.
‏אני לא רוצה לעכב אותך עם המנודה של העיירה.
‏מנודה. לא… חשפת אותי.
‏למעשה יש לי מניע נסתר. ‏אימא שלך ציינה בפניי
‏שאתה נוסע ליבשת ‏בשביל פגישות האלכוהוליסטים האנונימיים שלך.
‏כדי להשיג את האישור ‏לטובת ועדת השחרורים. נכון?
‏תודה, אימא.
‏חשבתי על זה ‏שאני יכול לפתוח פה סניף מתי שארצה.
‏אוכל לחסוך לך את הנסיעה ליבשת.
‏אחסוך לך את הצורך ‏לשרוף את כל היום בהמתנה למעבורת.
‏נוכל להיפגש במתנ"ס.
‏אני מבין מדוע לקרוקט עדיין אין סניף.
‏אני מתאר לעצמי שאין פה דרישה.
‏אבל זה לא אומר שאין צורך.
‏יש המון שתיינים, במיוחד בימים אלה.
‏כבר יש אלכוהוליסט גמור אחד,
‏שאחראי על תאונת הציד בשכרות
‏ששיתקה את ליזה הקטנה, כך נאמר לי.
‏אני לא בטוח שהייתי קורא לזה "תאונת ציד".
‏אין פה הרבה ציד ספורטיבי. ‏אני חושב שג'ו פשוט ירה בשביל לירות.
‏והוא עדיין לא מוכן להניח את הבקבוק.
‏אבל מישהו כמוך, ריילי, ‏מישהו שכבר הניח אותו,
‏יכול לשמש דוגמה טובה.
‏אתה יכול לדמיין כמה טוב תוכל לעשות?
‏רק על ידי זה שלא תיסע ליבשת?
‏סליחה, אכפת לכם אם אפריע?
‏כלל לא, גברת גרין.
‏נהניתי מאוד מהדרשה שלך היום, כומר.
‏תודה. זה יום יפה, נכון?
‏תחשוב על מה שאמרתי. מה שתחליט זה בסדר.
‏נתנו לך שלושה. זה שאפתני.
‏כנראה לא עדכנו אותם. ‏-כן.
‏פעם חשבתי, "יום אחד אהיה מבוגרת יותר, ‏ואז אקבל כרטיסי שתייה
‏ואקח כוס יין תמורתם.
‏ואז אני ארגיש מבוגרת".
‏והגענו לרגע הזה.
‏שני מבוגרים עם כרטיסי שתייה ‏שאיש מאיתנו לא יכול להשתמש בהם.
‏אימא שלי נהגה להסתובב ולשאול אנשים ‏אם הם ישתמשו בכרטיסים שלהם,
‏ובסוף היום היה לה חופן כרטיסים כחולים
‏והיא מילאה את חובתה לנצלם.
‏הלילה שלאחר פסטיבל האוכל ‏היה לא משהו בבית שלי.
‏אני מצטער.
‏זה בסדר. הנוכחות שלה בכל מקום פה.
‏הזיכרון שלה. אני עובדת באותה עבודה.
‏אני גרה באותו בית, ישנה באותה מיטה.
‏ואני בודדה בדיוק כמותה.
‏ואני כל הזמן אומרת לעצמי ‏שזה זמני, אבל אני…
‏את לא דומה לה בכלל.
‏את זה אני זוכר. ומצבך יהיה…
‏בסדר. ‏-מצוין.
‏בתור מורה, בתור אימא ובכל דבר אחר שתעשי.
‏אני כבר לא יודע עלייך הרבה, ‏אבל את זה אני יודע.
‏מצבך יהיה מצוין.
‏פייק!
‏אלוהים, לא. פייק. פייק!
‏אלוהים, לא!
‏לא, פייק.
‏לא. חמוד שלי, לא. ילד שלי.
‏מה קרה?
‏מי עשה את זה?
‏מי עשה את זה? מי מכם?
‏מי עשה את זה לכלב קטן וחסר ישע?
‏אלוהים. פייק.
‏היי. תירגע, ג'ו.
‏יש לך מושג מה קרה? ‏-כן. הוא הורעל!
‏זה מה שקרה.
‏אתם לא אוהבים אותי? זה בסדר!
‏עם כל החרא שעשיתי, גם אני לא מת על עצמי.
‏אבל מה הוא עשה? מה הוא עשה לכם?
‏שריף, ג'ו, אני לא וטרינרית, ‏אבל אפשר לבדוק?
‏תוכלי לעזור?
‏מישהו ראה אותו אוכל משהו?
‏אולי הוא התעסק עם משהו לא טוב.
‏או שאולי זו הייתה תאונה נוראית.
‏תאונה?
‏ג'ו.
‏איך…
‏החמוד שלי מת.
‏טוב, אנשים, קדימה. בואו נזוז. קדימה.
‏זוזו, אנשים. שמעתם את השריף. קדימה.
‏נפנה להם מקום.
‏בוקר טוב.
‏בוקר טוב. התעוררת מוקדם.
‏כן, קיוויתי שאוכל לעזור על הסירה.
‏אני רוצה לתרום, אבא.
‏תצטרך נעליים טובות יותר.
‏אלך לנסות למצוא.
‏- ה' אורי וישעי ‏תהילים כ"ז, א' -
‏שוב אותו דבר. חזרנו לשגרה.
‏זה מצחיק איך שהספסלים מתרוקנים ‏אחרי שכולם מקבלים את האפר, נכון?
‏דמו של המשיח, ליזה.
‏אמן.
‏אבא, הגב שלך! ‏-לא. זה…
‏זה בסדר, אני בסדר.
‏אני בסדר.
‏את, לכי הביתה. בלי שטויות.
‏אפשר לעזור לך?
‏שריף.
‏אלוהים, הבהלת אותי. מה מביא אותך לכאן?
‏אני מקווה שלא באת במסגרת תפקידך.
‏רק חסר לנו שאחד הילדים יסתבך.
‏לא, זה לא משהו כזה.
‏אני רק חוקר את תעלומת האי הקטנה שלנו.
‏החתולים.
‏הכלב.
‏יש אישור שאכן מדובר ברעל.
‏זה טרגי.
‏תהיתי,
‏דיברת בזמנו על החומר הזה לחולדות, ‏התרכובת, מה זה היה…
‏תרכובת 1080.
‏תרכובת 1080. זה מה שמאחורייך, נכון?
‏נכון.
‏וכן, אתה צודק.
‏אחרי מה שקרה עם החתולים,
‏כיוון שלא ידענו מה לכל הרוחות גרם לזה,
‏פיזרתי קצת בחוץ, ‏בצורה אסטרטגית וזהירה, מסביב לבית שלי.
‏אנשים אחרים גם ביקשו שאפזר להם.
‏ואם הכלב המסכן הזה בלע קצת, בטעות,
‏אני אהיה הרוסה.
‏זה מה שאתה אומר לי?
‏בבקשה, אם זה מה שקרה, אם אתה בטוח…
‏אני לא יודעת אם אי פעם אסלח לעצמי.
‏אז זה העניין?
‏והאם אתה?
‏כלומר, האם אתה בטוח.
‏זה לא מה שאני אומר.
‏לא יכול להגיד שום דבר בביטחון.
‏האם למישהו אחר יש גישה לכימיקלים האלה?
‏אני מקווה.
‏הם בשביל כל האי, אחרי הכול. ‏אנחנו רק מאחסנים אותם פה.
‏אפילו אתה נכנסת לפה בקלות, לא?
‏אם אתה היית רוצה לקחת כמה ליטרים, ‏מי היה יודע מזה?
‏אתה צודק, שריף.
‏אני מבינה לאן אתה חותר, ואתה צודק.
‏אני חייבת לנעול אותם.
‏שיהיה לך יום טוב, בוו.
‏גם לך, שריף.
‏אקפוץ בשבועיים הקרובים, ‏אחליף את השמן ואת מסנן האוויר.
‏אתה תהיה מסודר לזמן מה.
‏למה אתה עושה לי את זה? ‏אני מנסה להיגמל ממשקאות מוגזים כהים.
‏אני לא יודע אם יש לי מספיק. ‏אני יכול לתת לך צ'ק.
‏זה בסדר.
‏בפעם הבאה.
‏כן, אין בעיה. תשתדל לא להפעיל אותו זמן רב.
‏רק במקרי חירום אמיתיים. ‏-כן.
‏ג'ו.
‏שאריף.
‏מה אתה עושה פה, בול?
‏עוזר לחבר שלי, ג'ו. כמו בכל חודש.
‏הוא מתחזק את הגנרטור שלי. ‏מחליף את המסננים מדי פעם.
‏ואם אחפש בכיסים שלך, ‏זה מה שאמצא? מסנני אוויר?
‏אם תנסה לחפש בכיסים שלי, ‏תמצא אגרוף שייכנס לך לתחת.
‏טוב. תפסיק להתלוצץ, שמוק מטורף. זה…
‏שריף, תחפש איפה שתרצה בשטח שלי. תיהנה.
‏החבר שלי הולך בדיוק, ואין לו כוונות רעות.
‏זו לא אשמתו שהוא נולד ‏לא מצחיק באופן עצוב להחריד.
‏הילד בסך הכול עוזר לי.
‏הילד סוחר סמים.
‏כשהוא פה, הוא לא.
‏והוא היחיד על האי הזה ‏שמתייחס אליי כמו אל בן אדם.
‏אז אם זו הסיבה,
‏הלוואי שכל הטמבלים פה היו סוחרי סמים.
‏הגשת נגדה כתב אישום?
‏גברת קין מתעקשת שאין לה מושג מה קרה.
‏היא מתעקשת? למה לא אמרת? זה משנה הכול.
‏היו בסביבה כימיקלים נגד חולדות וכולי.
‏חולדות.
‏אם הכלב התעסק עם משהו בטעות… ‏-פייק.
‏שמו היה פייק.
‏אם פייק התעסק עם משהו בטעות…
‏לא הייתה פה טעות, בסדר?
‏אבל אתה יודע מה, שריף?
‏לא ציפיתי למשהו אחר.
‏בכל זאת, מדובר בי, במקום הזה ובה.
‏היא חיסלה חצי מהאי עם ההסדר המזוין הזה.
‏עוד כלב אחד לא ישנה. ‏-אני מבין אותך, ג'ו.
‏אני מכיר את האישה הזו מאז בית הספר היסודי.
‏והיא אף פעם לא עשתה או עושה משהו…
‏אתה יודע מה? שכח מזה.
‏אתה בחור חכם, שאריף,
‏אבל במקרה הזה, אין לך מושג על מה אתה מדבר.
‏אז בוא נשאיר את זה בכך.
‏גם אני מכיר את בוו קין. ‏לא באותה מידה כמוך,
‏אבל מספיק כדי לדעת שאתה לא טועה.
‏אתה לא טועה, ג'ו.
‏תודה.
‏- הכומר מונסיניור ג'ון מייקל פרואיט ‏מתנ"ס -
‏אני חייב לומר, למען האמת, לא הבאתי בחשבון
‏שזה יהיה מביך עם שני אנשים בלבד.
‏אני לא יודע איך להתחיל.
‏ריילי. אלכוהוליסט. ‏-היי, ריילי.
‏תתנגד אם אפתח בתפילת השלווה?
‏בבקשה.
‏טוב.
‏אלי, תן בי את השלווה ‏לקבל את הדברים שאין ביכולתי…
‏אולי כדאי שנאמר אותה ביחד.
‏לקבל את הדברים שאין ביכולתי לשנותם,
‏את האומץ לשנות את אשר ביכולתי, ‏ואת התבונה להבדיל ביניהם.
‏אמן.
‏והתחלנו. אז איך אתה רוצה לעשות את זה?
‏נראה לי שפשוט נדבר.
‏בסדר.
‏אני די רוצה לדבר על המקום הזה.
‏ממה ששמעתי, בוו קין עודדה אנשים
‏לקבל את ההסדר מחברות הנפט מההתחלה כמעט.
‏אני מניח שזה נראה כמו כסף רב,
‏עד שמשווים את זה לכמה שנים של הפסד שכר,
‏אבל לא הרבה אנשים ‏עשו את החישובים האלה בזמנו.
‏ובוו קין אמרה,
‏"קדימה, תיקחו את הכסף. זו מתנה מאלוהים.
‏ואולי תחזירו קצת לאלוהים על הדרך".
‏וזה מה שהם עשו.
‏לקחו את הכסף, ‏הסתובבו ותרמו חלק ממנו ישירות לכנסייה,
‏ומכיוון שפרואיט היה חולה, ‏הם בעצם תרמו אותו לה.
‏וזה נראה לא טוב, אני מניח.
‏אז הביטו וראו, היא בנתה את המתנ"ס הזה.
‏מי יודע אם העלות שלו ‏הייתה שווה למה שקיבלה.
‏כיוון שהרבה מהם כבר לא פה, ‏אין דרך לדעת בוודאות.
‏זו הכנסייה הקתולית בקצרה.
‏בכל העולם,
‏יש כפרים קטנים ומורעבים ‏עם כנסיות גדולות ומפוארות,
‏שגדלות ומתפארות יותר ‏בזמן שהעיירות מתרוששות.
‏הכנסיות מופיעות כמו קרציות קטנות ושמנות ‏שמוצצות את הדם מהעיירות.
‏טוב, אז… אפשר לומר בבטחה שאתה לא דתי.
‏בבטחה. ‏-אבל לא תמיד היה כך.
‏היית נער מזבח.
‏זה מפתיע אותך?
‏מונסיניור פרואיט אמר שבזמנו
‏הוא חשב שלא חסרה לך אמונה.
‏כן, הייתי מעדיף ‏לא להיכנס לנושא הזה יותר מדי הערב.
‏אתה נראה כמו בחור טוב.
‏אתה עושה לי טובה. ‏לא הייתי רוצה להעליב אותך.
‏קשה להעליב אותי.
‏והמטרה באלכוהוליסטים אנונימיים ‏אינה להגן על רגשות האנשים, נכון?
‏המטרה היא החלמה, אחריות, כנות,
‏תמיכה, מעל הכול.
‏וכמובן, הכוח העליון. ‏-כן, הקטע הזה.
‏אתה מבין, זה…
‏זו לא הדרך היחידה להחלמה.
‏שמעת פעם על עב"מ?
‏עב"מ? ‏-א"א לחייזרים.
‏"עזרה בכוח המחשבה." ‏הוא מבוסס יותר על היגיון ועל פסיכולוגיה.
‏המטרה היא להעצים אנשים במקום להקטין אותם.
‏אז אתה הכוח העליון, ככה זה עובד?
‏טכניקת זיהוי הקול הממכר, ‏ככה זה עובד. טזק"מ.
‏זיהוי הקול הממכר שבפנים.
‏לא אני זה שרוצה לשתות, ‏אלא הקול הממכר, הק"מ.
‏אז לומדים לזהות אותו, ‏להפריד אותו ולשלוט בו.
‏איך זה להיות הכוח העליון של עצמך?
‏לא שתיתי כלום במשך ארבע שנים.
‏אבל אין ממש מבחר בכלא, נכון?
‏לא.
‏הנס הראשון של ישוע היה כשהפך מים ליין.
‏אלכוהול הוא לא טוב ולא רע, ‏לא בפני עצמו, אלא בני האדם.
‏אתה יודע כמה סובלים מזה?
‏המון, למעשה, אחד מתוך 12.
‏לא ספרתי. ‏-כן, 12.
‏זה צירוף מקרים מעניין, ‏המספר הזה מופיע הרבה בתנ"ך,
‏אבל עבור אחד מ-12, האלכוהול,
‏הדבר הזה שהוא לא טוב ולא רע, ‏גורם לסבל נורא.
‏הוא גרם לך לסבל.
‏אני יודע שזה קרה.
‏אלוהים יכול לקחת את הכאב הזה ‏ולהפוך אותו למשהו טוב.
‏למשהו עם תכלית.
‏סבל יכול להיות מתנה.
‏הכול תלוי בנו.
‏מה נעשה איתו, איך נגיב לו.
‏אז אלכוהול אינו טוב ואינו רע.
‏אותו הדבר עם אשמה, צער, סבל.
‏הכול תלוי במה שנעשה איתם.
‏מה מעצים יותר מזה?
‏לא.
‏אלכוהול לא טוב ולא רע.
‏אבל הגרסה שלי שהייתה מופיעה כששתיתי מספיק…
‏הוא היה רע.
‏הוא היה אנוכי ורשלני, והוא הרס את חיי.
‏יש חבלן בתוכי,
‏ותמיד חשבתי שנסתדר,
‏שנלמד לחיות זה עם זה, ‏כי הוא לא היה פוגע בי באמת.
‏לא בי. אני הזנתי אותו, ‏אז הוא לא היה פוגע בי.
‏ובוקר אחד התעוררתי וגיליתי שהוא הרג מישהי.
‏אני הרגתי מישהי.
‏אז את מי צריך להאשים? צריך להאשים אותי.
‏ואלוהים?
‏הוא פשוט נתן לזה לקרות, לא?
‏אתה מבין? עם הקטע הזה אני לא יכול להשלים.
‏כי אתה צודק, קיים המון סבל בעולם.
‏המון. ויש את הכוח העליון הזה.
‏הכוח העליון הזה ‏שמסוגל למחוק את כל הכאב הזה,
‏להניף את ידו ולהעלים הכול, ‏אבל לא עושה זאת?
‏לא.
‏לא, תודה.
‏החלק הכי גרוע הוא ‏שהוא פוטר מעונש את כל השאר.
‏כולנו יכולים לעמוד מנגד
‏ולצפות בליזה סקארבורו ‏מגלגלת את עצמה בעיירה.
‏אנחנו יכולים לצפות בג'ו קולי ‏שותה למוות לאיטו.
‏אנחנו יכולים לצפות בהמון אנשים ‏שנופלים לתוך בורות ללא תחתית
‏שמלאים בדברים נוראיים ולעמוד בזה.
‏אנחנו מסוגלים לסבול את זה
‏כי נוכל להגיד דברים כגון, ‏"נסתרות הן דרכי האל".
‏כאילו יש תוכנית? כאילו יצא מזה משהו טוב?
‏שום דבר טוב לא יצא מהשתייה שלי.
‏שום טוב לא יצא מכך ‏שהרגתי את הילדה המסכנה ההיא.
‏כנ"ל לגבי השתייה של ג'ו קולי.
‏כנ"ל לגבי זה שליזה לא תוכל ללכת לעולם.
‏שום דבר טוב לא יצא ‏מטון של נפט גולמי שמילא את המפרץ.
‏והדבר היחיד, הדבר המזוין היחיד ‏שמאפשר לאנשים לעמוד מנגד,
‏לצפות בכל הסבל הזה ‏ולא לעשות כלום, ממש כלום,
‏הוא הרעיון שסבל יכול להיות מתנה מהאל.
‏איזה רעיון מפלצתי, כומר.
‏כן.
‏שום דבר בכתבי הקודש, ‏או בעולם לצורך העניין,
‏לא רומז על כך
‏שאלוהים שולל אחריות אישית.
‏ובהחלט אין שום דבר בתוכנית שרומז על כך.
‏בכלל לא, למעשה.
‏אני מאמין שאלוהים ‏יכול לקחת את המעשים שלנו,
‏אפילו את המעשים הנוראיים שלנו, ‏ולהפוך אותם למשהו אחר.
‏אני יודע שהוא יכול למצוא את הטוב שבהם,
‏ולמצוא את האהבה שבהם, ‏בין אם אנחנו רואים זאת ובין אם לא.
‏זאת אני יודע… ריילי פלין.
‏זאת אני יודע.
‏אני מצטערת כל כך.
‏עשית את הדבר הנכון.
‏עדיף לא לקחת סיכון.
‏הכול בסדר.
‏תודה לאל.
‏כן, הכול בסדר.
‏זו רק הכתמה קלה.
‏אני מצטערת שהערתי אותך.
‏אם לא היית עושה זאת, ‏אם היית מחכה עד מחר ובאמת הייתה בעיה?
‏לא, מותק. בשביל זה אני פה. ‏עשית את הדבר הנכון. הנה, תקשיבי.
‏היי, תינוק.
‏רואה? התינוק בסדר גמור.
‏אימא נרגשת קצת, קט-רגל.
‏אבל רק כי היא אוהבת אותך.
‏שוב תודה. ‏-אין בעד מה.
‏שרה!
‏אלוהים, אימא!
‏בואי מהר! בואי! ‏-אלוהים.
‏חשבתי שראיתי את אבא שלך.
‏הבגדים שלו. חשבתי שזה היה אבא שלך.
‏אבא מת כבר 15 שנים.
‏לא נהיה קל יותר לספר לך.
‏לא, זה היה משהו אחר. הוא ניגש לחלון.
‏שרה. הפרצוף הזה.
‏הפרצוף הזה.
‏הלו?
‏יש שם מישהו?
‏הלו?
‏יש שם מישהו?
‏מי זה?
‏- נועד להריסה -
‏זה אתה, אוקר?
‏- יום ר4שון השני לתקופת התענית -
‏בוקר טוב, כומר. ‏-ליזה.
‏היום נקרא יחדיו את פרק כ"ז בתהילים.
‏"ה' אורי וישעי, ממי אירא?
‏ה' מעוז חיי ממי אפחד?
‏בקרוב עליי מרעים לאכול את בשרי
‏צריי ואויביי לי המה כשלו ונפלו.
‏אם תחנה עליי מחנה לא יירא לבי,
‏אם תקום עליי מלחמה
‏בזאת אני בוטח.
‏אחת שאלתי מאת ה' אותה אבקש,
‏שבתי בבית ה' כל ימי חיי."
‏גופו של המשיח, ליזה.
‏אמן.
‏קדימה. גופו של המשיח.
‏כומר, מה אתה עושה?
‏גופו של המשיח. ‏-מה אתה עושה?
‏לא.
‏קדימה.
‏גופו של המשיח.
‏לא, תפסיק.
‏זה אכזרי. ‏-קדימה.
‏ליזה, מתוקה. מה הבעיה שלך?
‏אם זו בדיחה, כומר, היא לא מצחיקה. אני…
‏ליזה.
‏מה?
‏גופו של המשיח.
‏אמן.
‏תרגום כתוביות: עומר לחמני